अब सोनी पर बॉलीवुड के महानायक अमिताभ बच्चन ने 'कौन बनेगा करोड़पति' (Kaun Banega Crorepati) से यह कार्यभार संभाल लिया है और टीआरपी के मामले में हिट होता दिख रहा है. वहीं 16 सितंबर से कलर्स पर आने वाले रिएलिटी शो 'बिग बॉस' के होस्ट सलमान खान के लिए चुनौती बन गई है. बिग बॉस अब नए समय रोजाना रात 9 बजे आएगा और इसी समय पर KBC भी आ रहा है. मतलब टीआरपी के खेल में बिग बी और सलमान आमने-सामने कड़ी टक्कर देते हुए नजर आएंगे. बिग बॉस की पॉपुलैरिटी के सामने KBC भी अपना दमखम दिखाने को तैयार है. बता दें, बिग बॉस का एक प्रोमो सोशल प्लैटफॉर्म पर आ चुका है, जिसमें सलमान खान बता रहे हैं कि शो 9 बजे आने वाला है. इस पर लोग खूब धूमधाम से झूम रहे हैं.